open-index/open-wikipedia-markdown huggingface dataset:
مرزا محمد اسماعیل

سر مرزا محمد اسماعیل امین المولک ،(کے ای آئی سی ،او بی ای) ( 24 اکتوبر 1883 – 5جنوری 1959) ایک دیوان (وزیر اعظم) تھے۔ جو ریاست میسور، حیدرآباد اور جے پور کے وزیر اعظم تھے۔

سر چھتپٹ پتابھراما راموسمی لیر ،دیوان تراونکور اسے " بھارت کا سب سے چالاک انسان " کے طور پر بیان کرتا ہے۔ بہت لمبے عرصے کے دوست سر چندراسکھارا وینکتا رامن کہتا ہے سر مرزا کی ذاتی توجہ، رسائی ،انسانی اور ثقافتی اقدار کا علم اور اس کی گہرائیوں کا احساس ان کو ایک عظیم اور کامیاب منتظم بناتا ہے۔
مرزا اسماعیل 24 اکتوبر 1883 میں بنگلور میں پیدا ہوا اور علی اسکر کا پوتا تھا، کرشن نراجہ ودیر چہارم اور وہ کالج میں ہم جماعت تھے۔ 1904 میں گریجویشن اس نے بنگلور سے کی تھی۔ اس نے اسسٹنٹ سپرڈنٹڈ پولیس کے طور پر حکومت کے ساتھ کام شروع کیا۔ مرزا اسماعیل مہاراج کا ذاتی سیکرٹری بن گیا۔ جنھیں ان کے انتظامی شعبے اور صلاحیتوں پر ان کو عمل درآمد کرنے پر مکمل بھروسا تھا۔ یہ اس وقت تھا جب بادشاہ نے ان کی رہنمائی کے لیے سر مکیشگندم ویسوسرایا سے مطالبہ کیا۔ یہ ایک دستاویز تھی جو سر مکیشگندم ویسوسرایا مرزا اسماعیل کے رہنما بن گئے ۔ 1926 میں وویسوسرایا کی سفارش پر مرزا اسماعیل کو میسور کے دیوان کی حیثیت سے مقرر کیا گیا۔
اس نے غیر جانبدارانہ نقطہ نظر کے ساتھ معاشرے کی ضروریات میں حصہ لیا۔ مذہبی تعصب کو کبھی اس کے انتظامی ایجنڈہ کا حصہ نہیں بنے۔ تاہم یہ واضح نہیں ہے کہ بنگلور میں مسجد کے قیام میں اہم کردار ادا کیا۔ لوگوں اور ریاستوں کے لیے امن، ترقی معاشی دولت اور فلاح و بہبود اس کی اولین ترجیح تھے۔ بنگلور ٹاؤن ہال میسور کے بادشاہ کی تعمیر تھا اور اس کا ڈیزائن مرزا اسماعیل کا تھا۔ ہندوستان میں پہلا دیہی بجلی کا پروگرام بھی اسی نے نافذ کیا تھا۔ نوبل انعامات سر سی وی رامان اسے ان الفاظ میں خراج تحسین پیش کرتے ہیں۔ " کئی سالوں سے منصفانہ حالات کے ساتھ مجھے سر مرزا اسماعیل سے دوستی پر فخر رہے گا۔ اس نے ہمیشہ ایک دوست بن کر مدد اور مشورہ دینے کے لیے ہر وقت تیار رکھا۔ جو بھی شخص ان کو جانتا ہے وہ ان کو قیمتی چیز اور تعریف کے لیے یاد رکھے گا۔ وہ ایک اعلیٰ انتظامیہ تھا اور وسیع دوروں کا آغاز کرتے ہوئے ذاتی طور پر عوام کی دشواریوں پر حکام کو مطلع کرتے۔ اس کی 14 سال کی خدمت کے دوران میسور ریاست نے نجی اور سرکاری شعبوں میں ترقی کی۔ شیموگا میں چینی کا کارخانہ اور بدنوال میں کھڈی کی صنعتی پیداوار مرکز اور دیگر صنعتیں اس کے وقت میں قائم کی گئی۔ اسے لندن میں تجارت کمشنر بھی مقرر کیا گیا۔

## حوالہ جات

زمرہ:1883ء کی پیدائشیں
زمرہ:1959ء کی وفیات
زمرہ:ہندوستان کی نوابی ریاستوں کے منتظمین
زمرہ:ریاست حیدرآباد کی شخصیات
زمرہ:بھارتی مسلم شخصیات
زمرہ:نائٹس بیچلر
زمرہ:ہندوستانی نائٹ
زمرہ:تاریخ جے پور
زمرہ:بنگلور کے سیاست دان
زمرہ:میسور کی شخصیات
غدر (نکسل قائد)

**گُماڈی وِٹل راؤ** عوام الناس میں **غدر** کے نام سے مشہور ہے۔ اس کی پیدائش 1949ء میں ہوئی تھی۔ وہ ایک شاعر، تیلگو گویا اور مقامی نکسلیت پسندانہ رجحان والی فعالیت پسند شخصیت ہے جس کا تعلق تلنگانہ، بھارت سے ہے۔ اس نے ماقبل آزادی غدر پارٹی کو حراج تحسین پیش کرتے ہوئے غدر عرفیت اختیار کی۔ غدر پارٹی نے تحریک آزادی ہند کے دوران برطانوی ہند کی پنجاب کے علاقے میں شدید مخالفت کی تھی۔

## الگ تلنگانہ ریاست کے لیے احتجاج
جسے جیسے انیسویں صدی کے اواخر اور اکیسویں صدی کے شروع میں الگ تلنگانہ ریاست کے لیے جد و جہد پھر سے شروع ہوئی، غدر نے کھل کر الگ تلنگانہ ریاست کے لیے اپنی تائید کا اظہار کیا۔ اس نے اس کے پس پردہ یہ ارادہ ظاہر کیا کہ اس کی حمایت کرنے والے نچلے طبقوں بالخصوص دلتوں اور پسماندہ ذاتوں کو بااختیار بنانے کی کوشش کریں گے۔ اس کے لیے اس نے کہا کہ وہ شدت سے ان لوگوں کے ساتھ ہے جو سماجی انصاف کے حامل تلنگانہ کے لیے کھڑے ہیں جہاں درج فہرست طبقات و درج فہرست قبائل کے پاس ایسی سیاسی نمائندگی ہے جو ریاست کے عام لوگوں اور بی سی شہریوں کے مساوی ہے۔ اس نے *نوا تلنگانہ پرجا پارٹی* کے ساتھ اظہار یگانگت کی اگر چیکہ اسی کے دیویندر گوڑ کی غیر منقسم آندھرا پردیش کی وزارت داخلہ سنبھالنے کے دور میں اس پر پولیس نے گولی چلائی تھی۔

غدر کو حیدرآباد، دکن کے کئی اردو اخبارات اپنے دفاتر میں بلا چکے ہیں، جن میں روزنامہ سیاست بھی شامل ہے۔ وہ کئی مسائل پر کھل کر بات کر چکا ہے۔ اس نے غیر منقسم آندھرا پردیش میں مسلمانوں کے تحفظات کی حمایت کی تھی۔ وہ خاص طور نکسلیت پسندوں کے ساتھ ہوئے تمام پولیس انکاؤنٹروں کو فرضی قرار دیا ہے۔ وہ نکسل تحریک کو سرکاری دبدبے اور عوام پر ظلم و ستم کے خلاف ایک ضروری رد عمل قرار دیتے آیا ہے۔

غدر کا نغمہ "اما تلنگانہ اکالی کیکالا گانما" کو تلنگانہ کے ریاستی نغمے کے طور منتخب کیا تھا۔

## اعزازات
**[[نندی ایوارڈ]]**:
* 2011ء - *[[جے بولو تلنگانہ]]* کے لیے بہتر پس پردہ مرد گلوکار کے لیے نندی ایوارڈ
## وفات
غدر طویل علالت کے باعث 6 اگست 2023ء کو حیدرآباد کے اپولو اسپتال میں انتقال کر گئے۔

## مزید دیکھیے
* تلنگانہ پرجا فرنٹ

## حوالہ جات

## بیرونی روابط
* Gaddar asked to people part in Mission Kakatiya
* https://web.archive.org/web/20120131021928/http://www.newswala.com/Hyderabad-News/Amalapurams-arrests-an-eye-wash-alleges-Gadar-8629.html

زمرہ:1949ء کی پیدائشیں
زمرہ:بقید حیات شخصیات
زمرہ:بیسویں صدی کے بھارتی شعرا
زمرہ:بھارتی مرد لوک گلوکار
زمرہ:تلنگانہ کے شعرا
زمرہ:تیلگو سیاست دان
زمرہ:تیلگو شعرا
زمرہ:مارکسی نظریہ ساز
زمرہ:میڈک کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:چھوٹے پیغام خانوں کا استعمال کرنے والے مضامین
زمرہ:اموات بسبب امراض ریہ
مغل شارع

**مغل شارع** وادی کشمیر میں ضلع پونچھ کے قبضے بافلاظ سے ضلع شوپیاں کی ایک سڑک ہے۔ اس سڑک کی لمبائی 84 کلومیٹر ہے اور یہ بھارت کے زیر انتظام جموں و کشمیر میں ہے۔ یہ سڑک 11500 فٹ کی بلندی پر پیر پنجال پہاڑی سلسلے سے گزرتی ہے جو بانہال درا سے بھی بلند ہے۔ یہ سڑک پونچھ اور راجوری کو سری نگر سے قریب کرتی ہے اور ضلع شوپیاں اور پونچھ کے 588 کلومیٹر سے کم کر کے 126 کلومیٹر کرتی ہے۔ مغلیہ بادشاہوں نے سولہویں صدی میں اس سڑک سے گذر کر کشمیر فتح کیا تھا۔ جلال الدین اکبر نے 1586ء میں یہاں سے گذر کر کشمیر فتح کیا تھا اور اُس کا بیٹا نورالدین جہانگیر کشمیر سے واپسی پر اِسی سڑک پر راجوری کے قریب انتقال کر گیا۔
 
تصغیر|300px|دو رویہ سڑک

## تعمیر
نئی سڑک کی تعمیر کی تجویز 1950 کی دہائی میں وادی کشمیر کی معیشت کو بہتر بنانے کے لیے پیش کی گئی۔ وزیر اعلیٰ شیخ عبد اللہ نے 1979ء میں اس پر کام شروع کیا اور اسے مغل شارع کا نام دیا مگر فوجی مداخلت کی وجہ سے کام رک گیا۔ دوبارہ تعمیر اکتوبر 2005ء میں شروع ہوئی جس کا تخمینہ 255 کروڑ اور تکمیل مارچ 2007ء میں ہونے کا اندازہ تھا۔ ابتدا میں جنگلی حیاتات بالخصوص مارخور کے تحفظ کی وجہ سے اس کی بہت مخالفت کی گئی۔ مزید یہ کہ اُن کا دعوی تھا کہ سردیوں میں یہاں جلدی برف باری ہو گی اور یہ وادی میں متبادل راستہ فراہم نہیں کر سکتا۔ بالآخر بھارت کی عدالت عظمی نے سڑک کی تعمیر کی مشروط اجازت دے دی۔ تعمیر کا کام دسمبر 2008ء میں مکمل ہونا تھا مگر پہلی دفعہ معائنہ کے لیے 12 جولائی 2009ء کو کھولی گئی۔ دورویہ سڑک اگست 2012ء میں کھولی گئی۔ نئی تاریخ تکمیل 31 جولائی 2013ء طے ہوئی مگر ریاستی حکومت پر اُمید ہے کہ اسے اِس تاریخ سے پہلے مکمل کر لیا جائے گا۔

## مزید دیکھیے
* کشمیر ریلوے
* لیہہ منالی ہائی وے
* نیشنل ہائی وے 1

## حوالہ جات
بھارت میں نقل و حمل

بھارت میں نقل و حمل کا نظام بری، بحری اور فضائی نقل و حمل پر مشتمل ہے۔ بھارتی شہریوں کی سب سے پہلی ترجیح عوامی ٹرانسپورٹ کا استعمال ہے اور بھارت عوامی ذرائع نقل و حمل والا دنیا کا سب سے بڑا ملک ہے۔

بین الاقوامی معیارات کے مطابق بھارت میں موٹر والی گاڑیوں کی تعداد کم ہے۔ بھارت کی سڑکوں پر 2013ء تک صرف 24.85 ملین کاریں ہیں۔ بھارت میں 2011ء کی مردم شماری کے مطابق دو پہیوں والی سواری رکھنے والے صاحب مکان افراد کی تعداد 21 فیصد تھی جب کہ کار، جیپ یا وین رکھنے والے صاحب مکان افراد کی تعداد صرف 4.7 فیصد تھی۔ اس کے باوجود دنیا بھر میں سڑکوں پر نقل و حصل کے سبب ہونے والی اموات میں بھارت پہلے نمبر ہے اور یہ تعداد بڑھ رہی ہے۔ بھارت میں آٹو موبائل کی صنعت، فی الحال 4 ملین سے زیادہ گاڑیوں کی سالانہ پیداوار کے ساتھ 10.5% کی شرح سے ترقی کر رہی ہے اور مستقبل میں گاڑیوں ککی مجموعی تعدادا بہت زیادہ ہونے کی توقع ہے۔

بھارت میں ریلوے کا نظام دنیا کا تیسرا بڑا اور دنیا کا سب سے زیادہ استعمال ہونے والا ریلوے نظام ہے، 2015ء میں 8.225 ملین مسافر اور 970 ملین ٹن گارکو کی آمد رفت بزدیعہ ریلوے ہوئی، بھارت میں روزانہ 18 ملین افراد ریلوے کی سہولت استعمال کرتے ہیں۔

## سڑکیں
بھارت میں 31 مارچ 2015ء کے مطابق 5،472،144 کلومیٹر (3،400،233 میل) سڑکوں کا ایک طویل سلسلہ موجود ہے، جو دنیا میں دوسرے نمبر پر ہے۔
## ریل
### میٹرو
دہلی میٹرو ریل کارپوریشن کی طرف سے دہلی میٹرو ریل ایک بڑے پیمانے پر ریپڈ ٹرانزٹ (فوری ٹرانزٹ) نظام ہے جو دہلی کے کئی علاقوں میں سروس فراہم کرتی ہے۔ اس کا آغاز 24 دسمبر 2002ء کو ہوا۔ اس ٹرانسپورٹ نظام کی زیادہ سے زیادہ رفتار 80 کلومیٹر / گھنٹہ (50 میل / گھنٹے) رکھی گئی ہے اور یہ ہر اسٹیشن پر تقریباً 20 سیکنڈ رکتی ہے۔ تمام ٹرینوں کی تعمیر جنوبی کوریا کی کمپنی روٹیم (ROTEM) نے کی ہے۔ دہلی کی نقل و حمل سہولیات میں میٹرو ریل ایک اہم جزو ہے۔ ابتدائی مرحلے کی منصوبہ بندی چھ لائنوں پر چلنے کی ہے جو دہلی کے زیادہ تر حصوں کو آپس میں جوڑے گی۔ اس کا پہلا مرحلہ 2006ء میں مکمل ہو چکا ہے۔ اس کے راستے کی کل لمبائی تقریباً 65.11 کلومیٹر ہے جس 13 کلومیٹر زیر زمین اور 52 کلومیٹر مرتفع ہے۔
## مزید دیکھیے

* سعودی عرب میں نقل و حمل

## ملاحظات

## حوالہ جات

## بیرونی روابط

* Follow a young commuter on her way through Mumbai, a web documentary by Deutsche Welle Global Ideas (www.dw.de/globalideas)
* Ministry of Road Transport & Highways
* ''Mile by Mile, India Paves a Smoother Road to Its Future''، نیو یارک ٹائمز، 4 دسمبر 2005.
* Motor Vehicles Act, 1988
عطیہ حسین

عطیہ حسین (1913–1998) برٹش بھارتی ناول نگار ، مصنفہ، براڈ کاسٹر جرنلسٹ اور ادکارہ تھی۔ وہ کلاسیک ڈایسورٹ اور خطوط کی ایک اہم مصنفہ تھی۔. وہ انگلش میں لکھتی تھی۔ اس نے اپنی دو ہی کتابیں اشاعت کے لیے دی " ،سن لائٹ آن بروکن کالم " اور "فونکس فیلڈ" جو مختصر کہانیوں کے مجموعے تھے اور تخیل پر مبنی تھے۔ بھارتی کینن میں اس کا کام سب سے بہترین تسلیم کیا گیا۔ اس کا کیرئیر 20ویں صدی کے نیم اختتام پر انگلینڈ میں شروع ہوا۔ انیتا دیسائی، وکرام سیتھ، عامر حیسن اور کمیلا شمسی سمیت نئی نسل کے لکھاریوں نے اس کے کام کو بہت سراہا ہے۔ اور اس کے اثر کو تسلیم کیا ہے۔
عطیہ یو پی لکھنؤ میں غیر تقسیم شدہ بھارت میں اوودھ کے آزادانہ سوچ رکھنے والے لبرل کیڈوائی قبیلے میں پیدا ہوئی۔ اس کا والد شاہد حسین کیڈوائی ،تعلق دار آف گڑیا، کیمبرج کا تعلیم یافتہ تھا اور ماں نثار فاطمہ بیگم الوی خاندان سے آئی تھی۔ اس کا والد سیاست اور قوم پرستی میں دلچسپی رکھتا تھا۔ عربی، فارسی اردو کا علم اس نے اپنی ماں کے خاندان سے حاصل کیا۔ اپنے خاندانی پس منظر کے تحت وہ اپنے گھرانے میں گریجویشن کرنے والی پہلی عورت تھی۔ جس نے لا مارٹینی گرلزاسکول اور ایزابیلا تھوبرن کالج میں پڑھائی کے بعد لکھنؤ یونیورسٹی سے گریجوایٹ کیا۔
عطیہ دو ثقافتوں کے درمیان میں پلی بڑھی ایک طرف انگریزی ادب کی پڑھائی اور ٹھیک دوسری طرف قرآن کی پڑھائی شامل تھی۔
اس نے اپنے کزن حبیب اللہ بہادر سے خاندانوں کی خواہش کے خلاف جا کر شادی کی۔ اس کے دو بچے شما حبیب اللہ اور وارث حسین تھے۔ 1940 کے آغاز مہں وہ بمبئی منتقل ہو گئی۔ جہاں علی بہادر سرکاری نوکری پر تھا۔ سب سے پہلے ٹیکسٹائیل کمیشن میں اور اس کے بعد دوسری جنگ عظیم کے خاتمہ پر جنوبی ایشیا کے سپلائی کمشنر کے طور پر خدمات سر انجام دیتا رہا۔ یہاں انیتا کا اثر ایک افسانوی حیثیت اختیار کر گیا۔ اس نے اپنے گھر کو اپنے بچپن کے کھلے گھر ایک لکھنؤی ادا کے وسیع گھر میں تبدیل کر دیا۔ جس نے مصنفین، فلمسازوں ،شہر کے سماجی اور کاروباری دنیا کے اراکین کو اپنی طرف متوجہ کر لیا۔

## حوالہ جات

## ببلو گرافی
* The Literary Estate of Attia Hosain, 1928–1998. Diaries, letters, images, notes.
* ''Celebrating Attia Hosain''، Ritu Menon & Aamer Hossein. Wasafiri, 2013.
* ''A part of the whole''، Rakshandha Jalil, The Hindu, 2 Mar 2013.
* *The Silent Gap*، Shashi Deshpande. Biblio, May-جون 2013.
* *The Heart in Pieces Generation*، Mushirul Hasan. The Indian Express, 21 Feb 1998.
* *[https://batulm.wordpress.com/2017/05/01/attia-hosain-1913-1998-the-sunlight-on-a-broken-column/ Attia Hosain (1913–1998) – The Sunlight on a Broken Column]، *Batul Mukhtiar*۔ Blog, 1 مئی 2017.
* *Making Britain: Attia Hosain page.* The Open University.
* *Attia Hosain Collection: finding aid*۔ The Brunel University, London
* *Attia Hosain*۔ The Literary Encyclopedia.

== بیرونی روابط ==
* *Attia Hosain – A life.'' A compilation of photos.
* Literature Help: Novels: Plot Overview 514: Sunlight on a Broken Column.
* Interview with Attia Hosain, 1998.

زمرہ:1913ء کی پیدائشیں
زمرہ:1998ء کی وفیات
زمرہ:اتر پردیش کی مصنفات
زمرہ:اتر پردیش کے ناول نگار
زمرہ:بیسویں صدی کی بھارتی مصنفات
زمرہ:بیسویں صدی کے ہندوستانی ناول نگار
زمرہ:بھارتی خواتین ناول نگار
زمرہ:بھارتی مسلم شخصیات
زمرہ:لکھنؤ یونیورسٹی کے فضلا
زمرہ:لکھنؤ کے مصنفین
زمرہ:بیسویں صدی کے بھارتی مصنفین
زمرہ:بیسویں صدی کے ہندوستانی مسلمان
زمرہ:بھارتی خواتین صحافی
یشونت سنہا

**یشونت سنہا** بھارتی سیاست دان اور سابق وزیر خزانہ ہیں۔ وہ 21 اپریل 2018ء کو جماعت چھوڑنے سے پہلے بھارتیہ جنتا پارٹی کے سینئر رہنما تھے۔

## ابتدائی زندگی
وہ 6 نومبر 1937ء کو بہار کے شہر بٹنہ میں کائستھ خاندان میں پیدا ہوئے۔ انھوں نے 1958ء میں سیاسیات میں ماسٹر کی ڈگری لی۔ وہ جامعہ پٹنہ میں 1960ء تک یہ درس و تدریس کرتے رہے۔

## سیاسی کیریئر

### جنتا دل
اوہ 1984ء میں 24 سالہ ملازمت کے بعد جنتا پارٹی کے رکن بنے۔ 1988ء میں وہ راجیہ سبھا کے رکن منتخب ہوئے۔ نومبر 1990ء سے جون 1991ء تک چندر شیکھر کے دور میں وہ وزیر خزانہ رہے۔

### بھارتیہ جنتا پارٹی
جون 1996ء میں وہ بھارتیہ جنتا پارٹی کے ترجمان بنے۔ مارچ 1998ء میں انھیں وزیر خزانہ بنا دیا گیا۔ 1 جولائِ 2002ء کو وہ وزیرِ خارجہ بنے۔ 2004ء کے لوک سبھا کے انتخابات میں انھیں شکست ہوئی۔ وہ 2005ء میں دوبارہ رکن پارلیمان منتخب ہوئے۔ 13 جون 2009ء کو انھوں نے جماعت کے نائب صدر کے عہدے سے استعفی دے دیا
۔
## وزیر خزانہ
وہ 1 جولائی 2002ء تک وزیر خزانہ رہے اس کے بعد انھوں نے اُس وقت کے وزیرِ خارجہ جسونت سنگھ سے اپنی وزارت تبدیل کر لی اور وزیرِ خارجہ بن گئے۔ اپنے اِس دور میں انھیں حکومت کی پالیسی کے کچھ فیصلے واپس کیے جس کی وجہ سے انھیں تنقید کا نشانہ بنایا گیا۔وہ پہلے وزیرِ خزانہ بنے جنھوں نے برطانوی راج کے زمانے سے 53 سالہ پرانی روایت کی بجٹ کو مقامی وقت کے مطابق شام 5 بجے پیش کیا جائے، کو توڑا۔

## ذاتی زندگی
انھیں مطالعہ، باغبانی اور لوگوں سے ملنے کا شوق ہے۔ انھوں نے بہت سفر کیا اور بہت سے سیاسی اور سماجی وفود کی صدارت کی۔ انھوں نے بھارت کے بہیت سے مزاکرات میں کلیدی رول ادا کیا۔ اُن کی ہمشیرہ نیلما سنہا بھارت کی مشہور بچوں کے ادب کی مصنفہ ہیں۔ اُن کی بیتی شرمیلا بھی مصنفہ ہیں اور اُن کی شادی اشوک کنتھا سے ہوئی۔

## حوالہ جات

زمرہ:1937ء کی پیدائشیں
زمرہ:بارہویں لوک سبھا کے ارکان
زمرہ:بقید حیات شخصیات
زمرہ:بھارت کے وزرائے خارجہ
زمرہ:بھارت کے وزرائے خزانہ
زمرہ:بھارتی سرکاری ملازمین
زمرہ:بہار سے راجیہ سبھا کے ارکان
زمرہ:پندرہویں لوک سبھا کے اراکین
زمرہ:پٹنہ کی شخصیات
زمرہ:پٹنہ کے سیاست دان
زمرہ:پٹنہ یونیورسٹی کے فضلا
زمرہ:تیرہویں لوک سبھا کے ارکان
زمرہ:جنتا دل کے سیاست دان
زمرہ:جھارکھنڈ سے بھارتیہ جنتا پارٹی کے سیاست دان
زمرہ:جھاڑکھنڈ سے راجیہ سبھا کے ارکان
زمرہ:جھاڑکھنڈ سے لوک سبھا کے ارکان
زمرہ:رانچی کے سیاست دان
زمرہ:شہریت ترمیمی قانون احتجاج میں شامل لوگ
زمرہ:جنتا پارٹی کے سیاست دان
ستیش چندر باسومتری

**ستیش چندر باسومتری** (16 نومبر 1901ء- 16 نومبر 1974ء) بوڈو زبان میں شاعر کے طور پر شہرت رکھتے تھے۔ یہ زبان عمومًا شمال مشرقی بھارت کی ریاست آسام اور اس کے اطراف و اکناف کے علاقہ جات میں بولی اور سمجھی جاتی ہے۔ دیگر اصناف سخن میں ڈراما نگاری میں بھی اپنا قابل قدر تعاون کر چکے ہیں۔ ادبی سرگرمیوں کے علاوہ ایک سماجی کارکن بھی رہے تھے اور رقاہی کاموں میں پیش پیش رہے تھے۔

## بوڈو ساہتیہ سبھا

باسومتری بوڈو ساہتیہ سبھا کے دوسرے صدر تھے۔ یہ تنظیم بوڈو زبان اور ادب کا فروع کرتی ہے۔
اس تنظیم کی تاسیس جائے بھدرا ہاگجیر کی صدارت میں کوکراجھار، آسام میں 16 نومبر، 1952ء میں ہوئی تھی۔ تنظیم میں آسام، مغربی بنگال، میگھالیہ، ناگالینڈ، تریپورہ اور نیپال کے نمائنددے موجود ہیں۔

## بوڈو برہمو سماج

باسومتری بوڈو برہمو سماج کے قائم کرنے کے دوران معاونین میں سے ایک تھے۔ یہ سماج بوڈو لوگوں میں برہمو عقائد کو فروغ دیتا ہے اور بوڈو لوگوں میں مسیحیت کی منظم تبلیغ کی مخالفت کرتا ہے۔

## حالات زندگی
ستیش چندر باسومتری 16 نومبر 1901ء کو بالوک ماری گاؤں میں پیدا ہوئے جو دھوبری (کوکراجھار) کے ڈوٹما حلقے میں آتا ہے۔ وہ ٹھنڈا رام باسومتری اور کھاؤلو باسومتری کے فرزند تھے۔ ان کی اسکولی تعلیم بنگالی کے ذریعے دھوبری ہائی اسکول سے ہوئی تھی۔ انھوں نے دسویں جماعت کا امتحان 1919ء میں نکالا۔ بعد میں وہ گوہاٹی کے کاٹن کالج سے اعلٰی تعلیم حاصل کیے تھے۔ مگر وہ کالج ترک کر کے گاندھی جی کے زیر اقتدار تحریک آزادی ہند سے جڑ گئے۔ 1994ء میں وہ پہلے بوڈو رسالے **بیبر** کے مدیر بن گئے۔ شاعری اور ڈراما نگاری کے علاوہ وہ افسانے اور انشائیے بھی *رندینی فاگلی* کے قلمی نام سے لکھتے تھے۔ وہ اپنی تحریروں کے ذریعے عام بوڈو عوام تک پہنچنا چاہتے تھے، اس وجہ سے وہ طاقت ور تخلیقات کو بھی سادہ زبان میں بیان کرتے تھے۔ وہ اپنے ہی یوم پیدائش کے مواقع پر 1974ء میں وفات پاگئے تھے۔

## حوالہ جات

زمرہ:1901ء کی پیدائشیں
زمرہ:1974ء کی وفیات
زمرہ:بھارتی تمثیل نگار و ڈراما نویس
زمرہ:بیسویں صدی کے بھارتی مصنفین
زمرہ:ہندوستانی شعرا
زمرہ:سماجی کارکن
بلینچرڈس ٹاؤن

**بلینچرڈس ٹاؤن** () () جمہوریہ آئرلینڈ کی کاؤنٹی فینگال میں ڈبلن کا مضافاتی علاقہ ہے۔ 

## تفصیلات
بلینچرڈس کی مجموعی آبادی 68,156 افراد پر مشتمل ہے اور 56 میٹر سطح سمندر سے بلندی پر واقع ہے۔

## مزید دیکھیے
* جمہوریہ آئرلینڈ
* فہرست جمہوریہ آئرلینڈ کے شہر

## حوالہ جات


زمرہ:فینگال کے ٹاؤن لینڈ
زمرہ:فینگال میں ٹاؤن اور گاؤں
زمرہ:ویکی ڈیٹا سے مختلف مختصر وضاحت
زمرہ:کاؤنٹی ڈبلن
نیشنل آکواٹک سینٹر

**نیشنل آکواٹک سینٹر** یا **قومی آبی مرکز** () () بلینچرڈس ٹاؤن، ڈبلن، جمہوریہ آئرلینڈ میں ایک اندورن در آبی مرکز ہے۔

## بیرونی روابط
* Official site – National Aquatic Centre
* http://www.unison.ie/breakingnews/index.php3?ca=9&si=97916
* http://archives.tcm.ie/businesspost/2006/05/28/story14514.asp
* http://www.herald.ie/sport/gaa/dublin-footballers-join-the-national-aquatic-centre-3334196.html
* http://www.examiner.ie/home/aquatic-centre-row-costs-taxpayers-millions-120696.html
* http://www.irishexaminer.com/ireland/politics/dail-spending-watchdog-to-investigate-aquatic-centre-legal-action-135256.html
* http://www.sbpost.ie/news/ireland/state-may-be-sued-over-aquatic-centre-52699.html

زمرہ:فینگال میں کھیلوں کے مقامات
زمرہ:بلینچرڈس ٹاؤن
زمرہ:جمہوریہ آئرلینڈ میں تیراکی کے مقامات
زمرہ:ویکی ڈیٹا سے مطابقت رکھنے والی مختصر تفصیل
جنرل ڈیٹا پروٹیکشن ریگولیشن

یورپی یونین کے نئے قانون میں بتایا گیا کہ انٹرنیٹ پر ڈیٹا شیئرنگ کیسے ہو گی۔اس قانون میں بتایاگیا ہے کہ کمپنیاں صارفین کے ڈیٹا سے کیسے کام لیں گی۔ اب کمپنیاں صارفین کو اچھی طرح سمجھا کر ڈیٹا کے حوالے سے اُن کی اجازت لیں گی۔ اجی ڈی پی آر کے تحت اگر کوئی دوسری کمپنی ڈیٹا حاصل کرے گی تو اسے بتانا پڑے گا کہ اسے کس کام کے لیے ڈیٹا کی ضرورت ہے اور وہ ڈیٹا کا کیا کر رہے ہیں؟ اس لیے اب کمپنیاں خواہ مخواہ دوسروں کے ساتھ ڈیٹا شیئر نہیں کر سکیں گی۔ اب یورپی یونین کے رہنے والے کمپنیوں سے اپنے ڈیٹا کی درخواست کر کے مخصوص معلومات ڈیلیٹ کرنے یا غلطی کی صورت میں درست کرنے کا کہہ سکتے ہیں۔ جب صارفین کمپنی کو اپنے ڈیٹا کی درخواست کریں گے تو کمپنیوں کے پاس انھیں جواب دینے کے لیے 30 دن ہوں گے ورنہ کمپنیوں کو جرمانے کا سامنا کرنا پڑے گا۔
## سزا
اگر کوئی کمپنی جی ڈی پی آر کی خلاف ورزی کرتی پائی گی تو اسے عالمی آمدن کا 4 فیصد تک جرمانہ عائد کیا جا سکتا ہے۔

## حوالہ جات

## بیرونی روابط
* EU Data Protection page
* Procedure 2012/0011/COD، EUR-Lex
* Multilingual HTML and PDF regulation documents، EUR-Lex
* General Data Protection Regulation, final version dated 27 اپریل 2016 (PDF)
* 2012/0011(COD) – Personal data protection: processing and free movement of data (General Data Protection Regulation)، European Parliament
* Regulation (EU) 2016/679 of the European Parliament and of the Council 27 اپریل 2016 on the protection of natural persons with regard to the processing of personal data and on the free movement of such data, and repealing Directive 95/46/EC (General Data Protection Regulation)
* Whitepaper: The Role of Data Quality in the General Data Protection Regulation (GDPR)

زمرہ:یورپ میں 2016ء کی تاسیسات
زمرہ:یورپ میں 2018ء
زمرہ:ڈیٹا کی حفاظت
کارلائل گراؤنڈز

**کارلائل گراؤنڈز** () کاؤنٹی ویکلو، جمہوریہ آئرلینڈ میں ایک ایسوسی ایشن فٹ بال اسٹیڈیم ہے۔ 

## بیرونی روابط
* Official website of Bray Wanderers A.F.C.
* Carlisle Grounds

زمرہ:بری، آئر لینڈ میں عمارات و ساخات
یوسف شیخ

**یوسف شیخ** (1948-2017) زبان کے مشہور ادیب تھے۔ انھوں نے اپنے کلام کو کونکنی زبان میں لکھ کر دنیا کے آگے پیش کیا۔ کونکنی زبان بالعموم گووا میں بولی، سمجھی اور لکھی جاتی ہے، اگر چیکہ پڑوسی ریاست مہاراشٹر اور گجرات میں اس زبان کے بولنے والے ایک محدود تعداد میں موجود ہیں۔ یہ زبان یہاں کے تینوں فرقوں کی جانب سے بولی جاتی ہے، جو ہندو، مسیحی اور مسلمان ہیں۔ ہندو برادری کے لوگ کونکنی کو دیوناگری میں لکھنا پسند کرتے ہیں، جب کہ مسیحی لاطینی رسم الخط اپناتے ہیں۔ مسلمان اس زبان کو عربی رسم الخط میں لکھتے ہیں، تاہم قلیل التعداد ہونے کی وجہ سے یہ لوگ عام لوگوں کے بیچ دیوناگری استعمال کرتے ہیں۔ یوسف شیخ بھی چونکہ مسلمان اقلیتی فرقے سے تعلق رکھتے ہیں جو گووا میں آباد ہے۔ تاہم اپنے ادبی سفر کے دوران یوسف شیخ نے اپنے گووا کی مسلمان آبادی کی مدد اور عام گووا قارئین کے فائدے کے لیے قرآن کے تیسویں بارے کو کونکنی زبان میں ترجمہ بھی کیا تھا۔

## پیدائش اور پیشہ ورانہ کام
شیخ کی پیدائش 1948ء میں ہوئی تھی۔ وہ اپنی ہمہ وقتی ملازمت پہلے آل انڈیا ریڈیو اور بعد ازاں دوردرشن میں کرتے تھے۔ دوران ملازمت وہ کئی عہدوں پر فائز تھے۔ ان عہدوں میں آکاشوانی مرکز کے پروگرام صدر اور پھر دور درشن کے اسٹیشن ڈائریکٹر رہ چکے ہیں۔

## کونکنی ادب سے شغف
شیخ کونکنی ادب سے گہرے شغف اور اس میں تعاون کے لیے جانے جاتے ہیں۔ ان کا مجموعۂ کلام *گھنٹی* 1982ء میں چھپ چکا ہے۔ ان کا تخلیقی کام بھارت کی مرکزی ساہتیہ اکیڈمی کی جانب سے چھپ چکا ہے۔

## ترجمہ
غالبًا یوسف شیخ عربی زبان سے واقفیت رکھتے تھے، اس لیے کہ وہ قرآن کے تیسویں اور آخری پارے کا کونکنی میں ترجمہ کیے تھے۔

## انتقال
یوسف شیخ کا انتقال 69 سال کی عمر میں 30 ستمبر 2017ء کو ہو گیا تھا۔

## حوالہ جات

زمرہ:1948ء کی پیدائشیں
زمرہ:2017ء کی وفیات
زمرہ:گووا کی شخصیات
زمرہ:کونکنی شخصیات
زمرہ:کونکنی مسلمان
زمرہ:کونکنی شعراء
ہیوسٹن ریلوے اسٹیشن

**ہیوسٹن ریلوے اسٹیشن** ( تلفظ: ) (; سابقہ کنگز برج اسٹیشن) جمہوریہ آئرلینڈ کے مرکزی ریلوے اسٹیشنوں میں سے ایک ہے جس کہ دار الحکومت ڈبلن کو جنوب، جنوب مغرب اور مغرب سے منسلک کرتا ہے۔ 

## حوالہ جات

## بیرونی روابط

* [Irish Rail Dublin Heuston Station Website](http://www.irishrail.ie/Dublin%20(Heuston))
* Luas Heuston Stop information
* Irish Rail Dart Underground Project site
* Video Tour of how Heuston Underground station if look like
* Eiretrains - Heuston Station

زمرہ:1846ء میں قائم ہونے والے ریلوے اسٹیشن
زمرہ:آئرلینڈ میں 1846ء کی تاسیسات
زمرہ:ڈبلن (شہر) میں ریلوے ٹرمینس
زمرہ:ڈبلن (شہر) میں ایرنرود ائرن اسٹیشن
زمرہ:ویکی ڈیٹا سے مختلف مختصر وضاحت
ہری چرن بورو

**ہری چرن بورو** بوڈو زبان کے ایک مشہور مصنف تھے۔ ان کا یہ خاصہ تھا کہ انھوں نے اپنی زیادہ تر علمی کاوشوں اور ادبی تخلیقات کا مرکز بچوں کے ادب پر مرکوز کیا۔ حالاں کہ بوڈو ادب بھارت کی دیگر زبانوں کے ادب کے مقابلے نوخیز ہے اور اس میں بچوں، خواتین اور اس طرح کے زمرہ بند ادبی شعبوں کا وقوع پزیر ہونا عام بات نہیں۔ چونکہ اس زبان میں بورو کا تعاون یا تو ایک نئی سمت کی طرف روانگی کا اشارہ کر رہا تھا یا پھر اس میں کچھ ایسے لطیف پیرایے لا رہا تھا جو اب تک نہیں دیکھے گئے تھے، اس وجہ سے وہ عوام میں اور بالخصوص بوڈو عوام میں کافی مقبول ہوئے۔ ان کی اسی مقبولیت کی وجہ سے انھیں ساہتیہ اکیڈمی کی جانب سے بچوں کے ادب کا اعزاز 2012ء میں عطا کیا گیا تھا۔

## پیدائش
ہری چرن بورو کی یکم اپریل 1946ء کو ایک بوڈو خاندان میں ہوئی تھی۔

## ملازمت
ہری چرن بورو شروع شروع میں سیمبار گاؤں ہائی اسکول میں تدریسی خدمات انجام دیے تھے۔ اس کے بعد وہ آسام کی ریاست کے معاشیات اور شماریات کے محکمے میں کام کیے تھے۔

## وظیفہ حسن خدمت اور مابعد وظیفہ سرگرمیاں
باقاعدہ ملازمت سے اپنی مقررہ عمر کے بعد ہری چرن بورو سبکدوش ہوئے۔ اس کے بعد انھیں کافی خالی وقت حاصل ہوا۔ یہ وہ وقت تھا جب کہ اس فیصلے پر پہنچے کہ اس وقت کو کسی با مقصد سرگرمی یا کام میں صرف کرنا چاہیے۔ اس اپنی مادری زبان بوڈو میں لکھنے کا فیصلہ کیے جو ان کی مادری زبان تھی۔ اس میں بھی وہ اپنی زیادہ تر توانائی بچوں کے ادب پر صرف کرنے لگے جو ایک طرف ان کی دل چسپی کا موضوع تھا اور بوڈو زبان میں اس پر زیادہ کام نہیں کیا گیا تھا۔

## تخلیقات اور انعام
بورو نے کل ملا چھ کتابوں کو لکھا تھا جو عوام میں بہت مقبول ہیں۔ ان کی اسی مقبولیت کی وجہ سے انھیں ساہتیہ اکیڈمی کی جانب سے بچوں کے ادب کا اعزاز 2012ء میں عطا کیا گیا تھا۔

## انتقال
2016ء میں بورو انتقال کر گئے۔ 

## حوالہ جات

زمرہ:1946ء کی پیدائشیں
زمرہ:2016ء کی وفیات
زمرہ:بوڈو ادیب
زمرہ:ساہتیہ اکادمی انعام یافتگان
تولکا پارک

**تولکا پارک** () () ایک آئرش فٹ بال میدان ہے جو نارتھ سائیڈ، ڈبلن کے مضافاتی علاقے ڈرمکونڈرا میں واقع ہے۔

## بیرونی روابط
* https://www.youtube.com/watch?v=K_FDIxIDyNk&feature=related Stadium video tour

زمرہ:ڈبلن (شہر) میں کھیلوں کے مقامات
زمرہ:ڈرمکونڈرا
زمرہ:ویکی ڈیٹا سے مطابقت رکھنے والی مختصر تفصیل
زمرہ:1953ء میں پایہ تکمیل کھیل مقامات
زمرہ:آئرلینڈ میں 1953ء
ڈرمکونڈرا، ڈبلن

**ڈرمکونڈرا** () () نارتھ سائیڈ، ڈبلن، جمہوریہ آئرلینڈ میں ایک رہائشی علاقہ ہے۔

## حوالہ جات


زمرہ:ڈبلن (شہر) میں ٹاؤن اور گاؤں
زمرہ:ڈرمکونڈرا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:جغرافیہ ڈبلن (شہر)
ایرنرود ائرن

**ایرنرود ائرن** (; ) جسے **آئرش ریل** () بھی کہا جاتا ہے جمہوریہ آئرلینڈ کی قومی ریلوے ورک کی آپریٹر ہے۔ یہ کورس اومپر ائرن () کی ذیلی کمپنی ہے اور اس کا قیام 2 فروری 1987ء کو عمل میں آیا۔

## حوالہ جات

زمرہ:ایرنرود ائرن
زمرہ:آئرلینڈ میں 1987ء کی تاسیسات
زمرہ:آئرش برانڈ
زمرہ:شمالی آئرستان میں ریل نقل و حمل
زمرہ:مملکت متحدہ کی ریلوے کمپنیاں
زمرہ:کورس اومپر ائرن
زمرہ:جمہوریہ آئرلینڈ میں ریل نقل و حمل
زمرہ:جمہوریہ آئرلینڈ کی ریلوے کمپنیاں
زمرہ:ویکی ڈیٹا سے مختلف مختصر وضاحت
زمرہ:ریلوے کمپنیاں
زمرہ:1987ء میں قائم ہونے والی کمپنیاں
زمرہ:آئرلینڈ میں عوامی نقل و حمل
ڈبلن مضافاتی ریل

**ڈبلن مضافاتی ریل** () () ایک ریلوے نیٹ ورک ہے ڈبلن، جمہوریہ آئرلینڈ، زیادہ تر گریٹر ڈبلن علاقہ اور بیرونی قصبوں کو خدمات فراہم کرتا ہے۔

## بیرونی روابط
*Irish Rail site for Dublin Suburban Rail map (also shows DART)
*Dublin Integrated Rail Plan

زمرہ:کاؤنٹی ڈبلن میں نقل و حمل
زمرہ:ڈبلن مضافاتی ریل
زمرہ:آئرلینڈ میں ریل نقل و حمل
ڈبلن ایریا ریپڈ ٹرانزٹ

**ڈبلن ایریا ریپڈ ٹرانزٹ** () جسے عام طور اس کے مخفف **ڈارٹ** (DART) سے جانا جاتا ہے ایک برقی ٹرانسپورٹ ریلوے نیٹ ورک ہے جو جمہوریہ آئرلینڈ کے دار الحکومت ڈبلن کے ساحل اور شہر کے مرکز کو خدمات فراہم کرتا ہے۔

## حوالہ جات

زمرہ:کاؤنٹی ڈبلن میں نقل و حمل
زمرہ:ایرنرود ائرن
زمرہ:ریل نقل و حمل میں 1984ء
زمرہ:ڈبلن مضافاتی ریل
زمرہ:جمہوریہ آئرلینڈ کی نقل و حمل کمپنیاں
زمرہ:کاؤنٹی ویکلو میں نقل و حمل
زمرہ:جمہوریہ آئرلینڈ میں ریل نقل و حمل
زمرہ:کامنز زمرہ جس کا ربط ویکی ڈیٹا پر ہے
زمرہ:آئرلینڈ میں 1984ء کی تاسیسات
زمرہ:ویکی ڈیٹا سے مختلف مختصر وضاحت
زمرہ:1500 وولٹ ڈی سی ریلوے برق کاری
زمرہ:ریلوے کمپنیاں
زمرہ:علاقائی ریل
زمرہ:آئرلینڈ میں عوامی نقل و حمل
زمرہ:ڈبلن (شہر) میں نقل و حمل
زمرہ:جمہوریہ آئرلینڈ کی معیشت
زمرہ:آئرلینڈ میں عاجلانہ نقل و حمل
زمرہ:آئرلینڈ کی کمپنیاں
لواس

**لواس** ( معنی: رفتار) جمہوریہ آئرلینڈ کے دار الحکومت ڈبلن میں ٹرام/ہلکی ریل کا نظام ہے۔ اس کی دو اہم لائنیں ہیں: گرین لائن، جس نے 30 جون 2004ء کو کام شروع کیا اور ریڈ لائن جس کا افتتاح 26 ستمبر 2004ء کو ہوا۔ اس وقت سے دونوں لائنیں کی مختلف شاخوں میں توسیع اور تقسیم کی گئی ہے۔ اس نظام میں اب سڑسٹھ اسٹیشن ہیں اور اس کی لمبائی 36.5 کلومیٹر (22.7 میل) ہے۔ 
2017ء میں اس پر 37.6 ملین مسافروں نے سفر کیا  جو 2016ء کے مقبلے میں 10 فیصد اضافہ تھا۔ 

## حوالہ جات

## بیرونی روابط

* Luas website
* Luas Smartcard
* Luas Cross City project
* Photos of Luas Green line(Harcourt Street)
* Rail Users Ireland Ireland's National Rail Users Group
* Hidden Dublin Photos of Luas construction
* Railway Procurement Agency


زمرہ:آئرلینڈ میں ریل نقل و حمل
زمرہ:جمہوریہ آئرلینڈ میں ٹرام نقل و حمل
زمرہ:کاؤنٹی ڈبلن میں نقل و حمل
زمرہ:آئرلینڈ میں 2004ء کی تاسیسات
زمرہ:آئرلینڈ میں ہلکی ریل
زمرہ:جمہوریہ آئرلینڈ کی نقل و حمل کمپنیاں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:750 وولٹ ڈی سی ریلوے برق کاری
ڈبلن بندرگاہ

تصغیر|"ڈبلن بندرگاہ

**ڈبلن بندرگاہ** () () ڈبلن، جمہوریہ آئرلینڈ میں ایک بندرگاہ ہے۔
آئر لینڈ کی بندرگاہ نقل و حمل کا تقریباً دو تہائی حصہ اسی بندرگاہ ذریعہ ہوتا ہے۔ یہ جزیرہ آئرلینڈ کی مصروف ترین بندر گاہ ہے۔ 

## بیرونی روابط

* UKHO charts of Dublin Docks and the approaches to Dublin
* Dublin Port Company website
* RTÉ Radio 1 programme about South Bull Wall https://web.archive.org/web/20070322094650/http://www.rte.ie/radio1/shanksmare/rams/2006/1september.smil

زمرہ:کاؤنٹی ڈبلن میں نقل و حمل
زمرہ:خلیج ڈبلن
زمرہ:جمہوریہ آئرلینڈ کی بندرگاہیں
زمرہ:کامنز زمرہ جس کا ربط ویکی ڈیٹا پر ہے
زمرہ:ڈبلن ڈاک لینڈز
زمرہ:بحر اوقیانوس کی بندرگاہیں
زمرہ:ڈبلن (شہر) میں نقل و حمل
بھارت میں ماہی گیری

[تصغیر|ماہی گیری جال [کیرلا میں]]
[تصغیر|ماہی گیری کشتیاں [کولم کیرلا میں]]

**ماہی گیری** بھارت کی ساحلی ریاستوں کی ایک بڑی صنعت ہے جس سے تقریباً 14 ملین لوگوں کا روزگار وابستہ ہے۔ اِس سے بھارت تقریباً 10،5000 ٹن برامدآت 75 ممالک کو کرتا ہے جس سے 5 بلین ڈالر سے زیادہ زر مبادلہ حاصل ہوتا ہے۔ ادارہ برائے خوراک و زراعت کے مطابق آزادی کے بعد سے اِس میں دس گنا اضافہ ہوا ہے اور صرف 1990ء سے 2010ء کے درمیان یہ دوگنی ہوئی ہے۔

بھارت کی سمندری ساحل کی لمبائی 8،129 کلومیٹر (5،051 میل) ہے جس میں 3،827 ماہی گیری گاؤں اور 1،914 روایتی ماہی گیری مراکز ہیں۔ بھارت کے تازہ پانی کے وسائل 195،210 کلومیٹر دریا اور نہروں پر مشتمل ہے۔ مزید یہ کی بھارت کی آبی کاشت کی مقدار 2010ء کی مقدار سے، جو تقریباً 3٫9 ملین مچھلی ہے، سے دس گنا بڑھائِ جا سکتی ہے اگر درست ماہی گیری معلومات، اصلاحات اور درست پالیسی نافذ کی جائیں۔

## تاریخ
تاریخی تحریروں جیسے چانکیہ کی ارتھ شاستر میں ماہی ثقافت کا ذکر ملتا ہے۔ صدیوں تک بھارت میں ماہی ثقافت چھوٹے تالابوں میں ہوتی تھی۔ پیداوری صلاحیت میں نمایاں اضافہ ابتدائی انیسوں صدی میں ہوا۔

## نظامت

##### معاشی فوائد
ماہی گیری 2008ء میں بھارت کی خام ملکی پیداوار کا تقریباً 1 فیصد تھا۔ اس سے 14 ملین سے زیادہ لوگوں کو روزگار مہیا ہوتا ہے۔ بھارت میں تقریباً 14،000 مربع کلومیٹر پر نمکین پانی اور تقریباً 16،000 مربع کلومیٹر تازہ پانی جھیل، تالاب اور جوہڑ کی صورت میں آبی کاشت کے لیے موجود ہے۔ دریاوں کی لمبائی تقریباً 64،000 کلومیٹر ہے۔ 1990ء میں 1٫7 ملین کل وقتی 1٫3 ملین جزوقتی اور 2٫3 ملیں شوقیہ ماہی گیر اس صنعت سے وابستہ تھے۔

### قوانین
بھارت کے دستور کے مطابق قوانین وفاقی اور ریاستی حکومت کے درمیان منقسم ہیں۔ ریاستی حکومت کو بہت سے معملات میں قانون سازی کا اختیار ہے جیسے کہ پانی، زمین، ماہی گیری، جانوروں کی بیماری وغیرہ۔ وفاقی قانون، بشمول برطانوی راج کے زمانے کے قوانین جیسے کہ 1986ء کا ماحولیاتی حفاظت قانون ، 1972ء کا جنگلی حیات کی حفاظت کا قانون ماہی گیری کے لیے ایک بنیاد فراہم کرتے ہیں۔

### تحقیق و تربیت
وفاقی اور ریاستی حکومت ماہی گیری کی تحقیق و تربیت کے اداروں کو معاونت کرتے ہیں۔ نمایاں تحقیقی ادرے فشری سروس آف انڈیا، مرکزی ماہی تحقیقی ادر کوچی میں ، مرکزی ماہی تعلیم ممبئی، فشری انسٹیٹوٹ مغربی بنگال، سنٹرل فشری کارپوریشن کولکاتا سنٹرل انسٹیٹوٹ آف کوسٹل انجنرگ فار فشری بنگلور اور سنٹرل انسٹیٹوٹ آف فشری ٹیکنولوجی کوچی کیرلا میں ہیں۔ حکومت نے 2006ء میں قومی ماہی گیری بورڈ بنایا جس کا مرکزی دفتر حیدرآباد میں ہے۔ اس وقت ریاستی حکومت 19 کالج چلا رہی ہے۔

## حوالہ جات


زمرہ:بھارت میں آب کاشت
زمرہ:ویکی ڈیٹا سے مطابقت رکھنے والی مختصر تفصیل
سربراہ پنجاب پولیس

**آئی جی پی پنجاب** یا **آئی جی پنجاب** یا **آئی جی پنجاب پولیس** پنجاب کا آئی جی پولیس یا پنجاب پولیس کا سربراہ ہوتا ہے۔ یہ پاکستانی پولیس کا تین ستارہ افسر ہوتا ہے جو وزیر اعلیٰ پنجاب کے ماتحت کام کرتا ہے  موجودہ آئی جی پنجاب راؤ سردار علی خاں ہیں۔
## سربراہان پنجاب پولیس کی فہرست
# آئی جی پی خان قربان علی خان (اگست 1947ء)
# آئی جی پی میاں انور علی (اگست 1952ء)
# آئی جی پی ایس این عالم (جون 1953ء)
# آئی جی پی اے بی اعوان (مئی 1956ء)
# آئی جی پی ایم شریف خان (مئی 1958ء)
# آئی جی پی ایس ڈی قریشی (جولائی 1963ء)
# آئی جی پی میاں بشیر احمد (جولائی 1968ء)
# آئی جی پی ایم انور آفریدی (اپریل 1970ء)
# آئی جی پی صاحبزادہ رؤف علی (اکتوبر 1972ء)
# آئی جی پی راؤ عبد الرشید (اگست 1974ء)
# آئی جی پی عطا حسین (اپریل 1976ء)
# آئی جی پی چودھری فضل حق (مارچ 1977ء)
# آئی جی پی ایم عارف (جولائی 1977ء)
# آئی جی پی مسرور حسین (ستمبر 1977ء)
# آئی جی پی حبیب الرحمان خان (فروری 1978ء)
# آئی جی پی ایم اعظم قاضی (جولائی 1979ء)
# آئی جی پی عبید الرحمان خان (نومبر 1980ء)
# آئی جی پی لئیق احمد خان (جون 1981ء)
# آئی جی پی حافظ ایس ڈی جامی (ستمبر 1985ء)
# آئی جی پی نثار احمد چیمہ (اگست 1987ء)
# آئی جی پی منظور احمد (مارچ 1989ء)
# آئی جی پی سردار ایم چوہدری (جون 1991ء)
# آئی جی پی جی اصغر ملک (جون 1993ء)
# آئی جی پی ایم عباس خان (جولائی 1993ء)
# آئی جی پی ذو الفقار علی قریشی (اگست 1996ء)
# آئی جی پی چوہدری ایم امین (نومبر 1996ء)
# آئی جی پی جہانزیب برکی (مارچ 1997ء)
# آئی جی پی ایم رفیق حیدر (اکتوبر 1999ء)
# آئی جی پی ملک آصف حیات (جون 2000ء)
# آئی جی پی سید مسعود شاہ (دسمبر 2002ء)
# آئی جی پی سعادت اللہ خان (اپریل 2004ء)
# آئی جی پی ضیاالحسن خان (جون 2005ء)
# آئی جی پی احمد نسیم (دسمبر 2006ء)
# آئی جی پی شوکت جاوید (اپریل 2008ء)
# آئی جی پی خالد فاروق (فروی 2009ء)
# آئی جی پی طارق سلیم (اپریل 2009ء)
# آئی جی پی جاوید اقبال (جنوری 2011ء)
# آئی جی پی حاجی ایم حبیب الرحمان (فروری 2012ء)
# آئی جی پی آفتاب سلطان (اپریل 2013ء)
# آئی جی پی خان بیگ (مئی 2013ء)
# آئی جی پی مشتاق احمد سکھیرا (جون 2014ء)
# آئی جی پی کیپٹن (ر) ایم عثمان (اپریل 2017ء)
# آئی جی پی کیپٹن (ر) عارف نواز خان (جولائی 2017ء)
# آئی جی پی ڈاکٹر سید کلیم امام (جون 2018ء)
# آئی جی پی ایم طاہر (ستمبر 2018ء)
# آئی جی پی امجد جاوید سلیمی (اکتوبر 2018ء)
# آئی جی پی کیپٹن (ر) عارف نواز خان (اپریل 2019ء)
# آئی جی پی شعیب دستگیر (نومبر 2019ء)
# آئی جی پی انعام غنی (ستمبر 2020ء)
# آئی جی پی راؤ سردار علی خاں (8 ستمبر 2021ء)
# آئی جی پی فیصل شاہکار (23 جولائی 2022ء)
# آئی جی پی عامر ذو الفقار (22 دسمبر 2022ء)
# آئی جی پی ڈاکٹر عثمان انور (24 جنوری 2023ء)

## حوالہ جات

زمرہ:حکومت پنجاب
معرکہ کلی

**معرکہ کِلی** سنہ 1299ء میں خانیت چغتائی کے منگولوں اور سلطنت دہلی کے لشکر کے درمیان میں پیش آیا۔ اس دفعہ منگولوں نے قتلغ خواجہ کی سربراہی میں ہندوستان پر اس نیت سے حملہ کیا تھا کہ وہ تخت دہلی پر قابض ہوکر ہندوستان پر حکمرانی کریں گے۔ اسی ارادے کی وجہ سے وہ سیدھا دہلی کی طرف بڑھے چلے آئے اور راستے میں آنے والی آبادیوں کو ہاتھ بھی نہیں لگایا۔ جب منگول لشکر نواح دہلی کے ایک مقام کِلی کے پاس پہنچا تو سلطان علاء الدین خلجی اپنا لشکر لے کر روانہ ہوئے۔

اس معرکے میں سلطان علاء الدین خلجی کے سالار ظفر خان نے سلطان کی اجازت کے بغیر منگول فوج کی اس ٹکڑی پر حملہ کیا جس کی کمان ہجلک کے ہاتھوں میں تھی۔ منگولوں نے ظفر خان کو کمال ہوشیاری سے اپنے تعاقب میں لگایا، لشکر گاہ سے بہت دور لے آئے اور اچانک پلٹ کر ان پر وار کر دیا۔ تاہم ظفر خان نے مرنے سے قبل لاتعداد منگول سپاہیوں کو تہ تیغ کرکے لشکر سلطانی کے نقصان کی تلافی کر دی تھی۔ بالآخر دو دنوں کی گھمسان کی جنگ کے بعد منگولوں کو پسپا ہونا پڑا۔

## پس منظر
منگولوں کے اس حملے کے وقت ہندوستان پر سلطان علاء الدین خلجی حکمران تھے جنھوں نے سنہ 1296ء میں اپنے چچا جلال الدین خلجی کو قتل کرکے تخت سلطنت حاصل کیا تھا۔ خانیت چغتائی وسط ایشیا پر قابض تھا اور سنہ 1280ء کی دہائی سے اس کا حاکم دوا خان تھا۔ دوا خان اپنے عہد حکمرانی میں افغانستان کے علاقوں کو فتح کرنے میں مصروف رہا اور اب وہ ہندوستان کو اپنی قلمرو میں شامل کرنا چاہتا تھا۔ نیگوداری حاکم عبد اللہ جو چغتائی خان کا پڑپوتا تھا، اپنی فوج کے ساتھ سنہ 1292ء میں پنجاب پر حملہ آور ہوا لیکن جلال الدین خلجی نے اسے کامیاب نہ ہونے دیا۔ جو منگول قیدی بنے ان میں سے تقریباً چار ہزار منگولوں نے اسلام قبول کر لیا اور نواح دہلی میں آباد ہو گئے۔ جس علاقہ میں ان کا قیام تھا وہ مغل پورہ کہلاتا تھا۔ خانیت چغتائی کی افواج کو سلطنت دہلی کی فوجوں نے تیرہویں صدی کے اواخر میں متعدد دفعہ شکست فاش دی لیکن منگول بار بار شمالی ہندوستان پر چڑھ آتے تھے۔ کم از کم دو دفعہ وہ خاصا بڑا لشکر بھی لائے لیکن علاء الدین خلجی کی فوجوں نے انھیں ہر دفعہ پسپا ہونے پر مجبور کر دیا۔

علاء الدین خلجی کے عہد حکومت میں منگول نویان نے سنہ 1297ء کے موسم سرما میں پنجاب پر حملہ کیا لیکن علائی سالار الغ خان نے اسے شکست فاش دی اور پسپا ہونے پر مجبور کر دیا۔ منگولوں کے دوسرے حملے کو علائی سالار ظفر خان نے ناکام بنایا۔ پئے در پئے ذلت آمیز شکستوں کے بعد منگول پوری تیاریوں اور کیل کانٹوں سے لیس ہو کر تیسری مرتبہ ہندوستان پر حملہ آور ہوئے۔ اس دفعہ وہ محض لوٹ مار اور غارت گری کی بجائے اپنی آنکھوں میں ہندوستان پر حکمرانی کا خواب سجائے یہاں وارد ہوئے تھے۔

## حوالہ جات

### کتابیات

* 
* 
* 
* 

زمرہ:ایشیا میں 1299ء
زمرہ:علاء الدین خلجی
زمرہ:1299ء کے تنازعات
زمرہ:سلطنت دہلی سے وابستہ معرکے
زمرہ:خانیت چغتائی کی جنگیں
زمرہ:بھارت میں تیرہویں صدی
زمرہ:دلی کی عسکری تاریخ
زمرہ:ویکی ڈیٹا سے مطابقت رکھنے والی مختصر تفصیل
وارث علی شاہ

** حاجی حافظ سید وارث علی شاہ** () یا **سرکار وارث پاک** (ہندی: सरकार वारिस पाक) (1817ء-1905ء) دیوا، بارہ بنکی سے تعلق رکھنے والے ایک صوفی بزرگ اور تصوف کے وارثیہ سلسلے کے بانی تھے۔ انھوں نے زیادہ تر مغرب کا سفر طے کیا اور بہتیروں نے ان کے صوفی سلسلے میں شمولیت اختیار کی ان کا مزار دیوا، بھارت میں واقع ہے۔

## سوانح
### پیدائش
ان کی ولادت 1232ھ بمطابق 1817ء کو ”دیوا شریف“ (موجودہ ضلع بارہ بنکی، اتر پردیش، بھارت) میں ہوئی۔
### والد
ان کے والد کا نام سید قربان علی شاہ تھا جن کا مقبرہ (مزار شریف) بھی دیوا میں واقع ہے۔

نہایت چھوٹی عمر میں حاجی حافظ سید وارث علی شاہ نے مذہبی زندگی اختیار کرنا شروع کر دی اور ان کی دین کی طرف رغبت بڑھتی گئی۔ وہ لڑکپن میں حد سے زیادہ دین کی معلومات رکھتے تھے اور لوگ ان کو غیر معمولی عقل رکھنے والا بچہ کہتے تھے۔

### مشغولیت
وہ حج کے لیے کئی دفعہ مکہ گئے۔ اپنے پورپ کے وسیع و عریض اسفار کے دوران میں انھوں نے اس وقت کے عثمانی سلطان اور برلن کے بسمارک سے ملاقات کی۔ انھوں نے انگلستان کا بھی سفر کیا اور ملکہ وکٹوریا سے رسمی ملاقات بھی کی۔

وہ عبد الباری فرنگی محلی کے اچھے دوست تھے۔

### وفات
آپ کا وصال 29 محرم الحرام 1323ھ بمطابق 5 اپریل 1905ء کو ہوا۔

## صوفی سلسلہ
وارث علی شاہ کا تعلق تصوف کے قادریہ اور چشتیہ مکاتب فکر سے تھا۔ وہ روایتی چشتیہ سلسلے میں تھے، لیکن انھوں نے مزید آزاد خیال نظریات اپنائے اور اپنے پیروکاروں کو ان کے خود کے مذہب پر قائم رہنے کی چھوٹ دی۔ وہ چھوٹی سی عمر میں گولہ گنج، لکھنؤ (اتر پردیش، بھارت) کے ایک صوفی بزرگ سید خادم علی شاہ کے مرید ہو گئے۔ رشتے کے لحاظ سے خادم علی شاہ ان کے بہنوئی تھے۔ اور ان کی وفات تک ان کے مرید و خلیفہ رہے۔ ان کی وفات کے وقت وارث شاہ کی عمر محض سولہ برس تھی۔

حضرت حاجی وارث علی شاہ کے تصوف عشق میں فقیر وہ ہے جو جس کو اللہ تعالیٰ سے بھی کوئی حاجت نہ ہو۔ فقیر کو چاہیے کہ اللہ سے بھی نہ مانگے کیا وہ نہیں جانتا کہ جو شہ رگ سے بھی زیادہ قریب ہے ۔ محبوب کی دی ہوئی چیزوں سے گھبرانا محبت کے خلاف ہے۔ عاشق کی آخری منزل محبوب کی ذات میں فنا ہو جانا ہے اور یہی توحید کامل ہے۔

آپ اپنے احرام پوش فقراء کو احرام عطا کرتے ہوئے تاکید فرمایا کرتے تھے کہ یہ کفن ہیں جس طرح مردے کو اسباب دنیا سے کوئی تعلق نہیں اسی ہی طرح فقیر کو چاہیے کہ دنیا اور اسباب دنیا سے کوئی سروکار نہیں رکھے۔
  

## حوالہ جات

زمرہ:1817ء کی پیدائشیں
زمرہ:1905ء کی وفیات
زمرہ:انیسویں صدی کے اسلامی مسلم علما
زمرہ:انیسویں صدی میں اسلامی مذہبی رہنما
زمرہ:بارہ بنکی، اتر پردیش کی شخصیات
زمرہ:بیسویں صدی کے مسلمان محققین اسلام
زمرہ:بیسویں صدی میں اسلامی مذہبی رہنما
زمرہ:ہندوستانی صوفیا
زمرہ:بھارت کے مذہبی رہنما
زمرہ:صوفی مذہبی رہنما
زمرہ:ہندوستانی صوفی اولیا
زمرہ:بیسویں صدی کے ہندوستانی مسلمان
زمرہ:انیسویں صدی کے ہندوستانی مسلمان
زمرہ:ایشیا میں اسلام
زمرہ:بھارت میں اسلام
زمرہ:بھارتی شخصیات
ہندوستان پر منگولوں کا حملہ، 1303ء

سنہ 1303ء میں منگولوں کے خانیت چغتائی کی افواج نے سلطنت دہلی کے پایہ تخت دہلی پر اس وقت حملہ کیا جب سلطنت کی افواج کا بڑا حصہ دہلی سے باہر تھا۔ سلطان علاء الدین خلجی اس وقت چتوڑ میں مصروف پیکار تھے، جب سلطان کو منگولوں کے اس حملے کا علم ہوا تو انتہائی برق رفتاری سے وہ دہلی واپس ہوئے۔ تاہم واپس پہنچنے کے بعد بھی ان کے پاس اتنا وقت نہیں تھا کہ وہ اس جنگ کے لیے خاطر خواہ تیار ہو سکیں۔ چنانچہ سلطان نے فیصلہ کیا کہ زیر تعمیر سیری قلعہ میں موجود محفوظ لشکر گاہ میں پناہ لی جائے۔ منگول افواج تاراگھائی کی سرکردگی میں دہلی پہنچی، تقریباً دو ماہ تک دہلی کا محاصرہ جاری رکھا اور اثنائے محاصرہ شہر کے مضافات میں لوٹ مار بھی کرتے رہے۔ اس طویل عرصے میں وہ سلطان کی لشکر گاہ کو فتح نہ کر سکے اور بالآخر انھیں واپس جانا پڑا۔

منگولوں کا یہ حملہ ہندوستان پر منگولوں کی جانب سے چند بڑے حملوں میں سے ایک تھا۔ اس حملے کے بعد علاء الدین خلجی کو احساس ہوا کہ شہر اور سلطنت کے بہتر دفاع کے لیے مناسب اقدامات ناگزیر ہیں تاکہ آئندہ ایسا سانحہ پيش نہ آئے۔ چنانچہ سلطان نے سب سے پہلے ہندوستان سے منگول علاقوں تک جانے والی تمام سڑکوں پر فوجی پہرے بٹھائے اور کچھ معاشی اصلاحات کیں تاکہ مالگزاری کے منافع سے فوج کو مزید مضبوط کیا جا سکے۔

## پس منظر
سلطنت دہلی کے فرماں روا سلطان علاء الدین خلجی نے سنہ 1297ء، 1298ء اور 1299ء میں خانیت چغتائی کی منگول افواج کے زبردست حملوں کو انتہائی کامیابی سے ناکارہ بنایا اور انھیں ہر دفعہ پسپا ہونے پر مجبور کیا۔ سنہ 1302ء کے موسم سرما میں علاء الدین نے ورنگل فتح کرنے کے لیے اپنا لشکر روانہ کیا اور خود بھی لشکر کا دوسرا حصہ لیے چتوڑ کی طرف بڑھا۔ جب منگولوں کو اس بات کی اطلاع ہوئی کہ سلطان کی فوجیں پایہ تخت سے بہت دور مصروف پیکار ہیں تو انھوں نے دہلی پر قبضہ کرنے کا ارادہ کیا۔ اس دفعہ منگول افواج کی قیادت تاراگھائی کے ذمہ تھی۔ تاراگھائی سنہ 1299ء میں قتلغ خواجہ کی سربراہی میں ہندوستان پر حملہ آور فوج میں شامل رہ چکا تھا۔

## حوالہ جات

### کتابیات

* 
* 
* 
* 
* 

زمرہ:1303ء کے تنازعات
زمرہ:ایشیا میں 1303ء
زمرہ:خانیت چغتائی کی جنگیں
زمرہ:سلطنت دہلی سے وابستہ معرکے
زمرہ:علاء الدین خلجی
زمرہ:ہندوستان میں چودہویں صدی
معرکہ امروہہ

**معرکہ امروہہ** 20 دسمبر 1305ء کو وسط ایشیائی منگولوں کے خانیت چغتائی اور سلطنت دہلی کے افواج کے درمیان میں پیش آیا۔ دہلی کی فوجوں نے ملک نایک کی سربراہی میں علی بیگ اور ترتق کی زیر کمان منگول افواج کو شکست فاش دی۔ یہ معرکہ موجودہ بھارتی صوبہ اترپردیش کے شہر امروہہ کے قریب پیش آیا تھا۔

## پس منظر
منگول خانیت چغتائی نے تیرہویں صدی عیسوی میں سلطنت دہلی کی قلمرو پر متعدد دفعہ حملہ کیا۔ تخت دہلی پر علاء الدین خلجی کے متمکن ہونے کے بعد منگولوں کی جانب سے 1297ء، 1298ء، 1299ء اور 1303ء میں چار حملے ہوئے۔ سنہ 1303ء کے حملے میں منگول سلطنت دہلی کے پایہ تخت دہلی پر قابض ہونا چاہتے تھے۔ جس کی وجہ سے سلطان علاء الدین نے آئندہ منگولوں کے حملوں سے تحفظ کی خاطر کچھ ناگزیر اقدامات کیے۔ سلطان خود نو تعمیر شدہ قلعہ سیری میں اٹھ آئے، سرحدی چوکیوں اور قلعوں کی مرمت کروائی اور کچھ نئے قلعے بھی تعمیر کروائے اور ساتھ ہی ان سرحدی علاقوں میں کچھ طاقت ور کمانداروں کو تعینات کیا۔

## ہندوستان پر حملہ
علاء الدین خلجی کے ان مذکورہ اقدامات کے باوجود سنہ 1305ء میں علی بیگ کی سرکردگی میں منگولوں کا ایک لشکر ہندوستان پر حملہ آور ہوا۔ وقائع نگار ضیاء الدین برنی نے علی بیگ کو چنگیز خان کی اولاد بتایا ہے لیکن در حقیقت اس کا تعلق منگولوں کے قبیلہ قنقرات سے تھا اور اس نے ایک چنگیزی شاہزادی سے شادی کی تھی جو اوغدائی خان کے سلسلہ سے چنگیز خان کی اولاد تھی۔ علی بیگ کو دوسرے بڑے منگول سردار ترتق اور تاراگھائی کی حمایت اور تعاون حاصل تھا۔ تاراگھائی تیسری مرتبہ ہندوستان پر حملہ آور ہوا تھا۔ پہلی دفعہ، قتلغ خواجہ کی فوج میں شامل ہو کر اور دوسری مرتبہ سنہ 1303ء میں خود منگول افواج کی قیادت کرتے ہوئے آیا۔ تاہم اس دفعہ ایسا معلوم ہوتا ہے کہ منگول افواج کے دریائے جہلم عبور کرنے کے بعد وہ واپس چلا گیا۔ علائی مورخ امیر خسرو نے "داول رانی" میں لکھا ہے کہ اسے بعد میں خود منگولوں نے مار دیا تھا۔

## حوالہ جات

### کتابیات

* 
* 
* 
* 
* 

زمرہ:1305ء کے تنازعات
زمرہ:ایشیا میں 1305ء
زمرہ:خانیت چغتائی کی جنگیں
زمرہ:سلطنت دہلی سے وابستہ معرکے
زمرہ:علاء الدین خلجی
زمرہ:ہندوستان میں چودہویں صدی
سندھ پر منگولوں کا حملہ

سنہ 1298ء اور 1299ء میں منگول فوج (غالباً ناگودیری مہاجرین) سلطنت دہلی کے زیر انتظام خطہ سندھ پر حملہ آور ہوئی اور سیوستان کے قلعہ کو فتح کر لیا۔ سلطان علاء الدین خلجی نے اپنے سالار ظفر خان کو منگولوں سے مقابلے کے لیے روانہ کیا۔ ظفر خان نے سیوستان پہنچ کر قلعہ پر دوبارہ قبضہ کیا اور منگول سردار سالڈی اور اس کے ساتھیوں کو گرفتار کر لیا۔

## منگولوں کا حملہ
منگولوں کے خانیت چغتائی نے سلطنت دہلی کی عملداری پر متعدد بار حملہ کیا۔ فروری 1298ء میں علاء الدین خلجی کے عہد حکومت میں جب منگولوں نے پھر چڑھائی کی تو علائی سالار الغ خان کی سرکردگی میں سلطنت دہلی کے افواج نے منگولوں کو شکست فاش دی۔ اس ہزیمت کے کچھ عرصے بعد منگول افواج نے سلطنت دہلی کی مغربی سرحد پر واقع خطہ سندھ پر حملہ کر دیا اور کچھ اس طرح ہلہ بولا کہ قلعہ سیوستان ان حملہ آوروں کے قبضے میں چلا گیا۔ موجودہ عہد میں سیوستان نامی مقام سندھ کے شمال مغربی علاقے میں سیہون کے آس پاس کہیں پڑتا ہے۔

قرائن سے معلوم ہوتا ہے کہ منگولوں کا یہ حملہ سنہ 1298 یا 1299 عیسوی میں ہوا تھا۔ سترہویں صدی عیسوی کے وقائع ظفر الوالہ میں درج ہے کہ منگولوں نے سنہ 697 ہجری قلعہ سیوستان پر قبضہ کیا اور سنہ 698 ہجری میں سلطانی افواج نے اسے واپس حاصل کیا۔ چودھویں صدی عیسوی کے وقائع نگار ضیاء الدین برنی نے لکھا ہے کہ منگولوں کے اس حملہ کی کمان سالڈی اور اس کے بھائی کے ہاتھوں میں تھی۔ مورخ پیٹر جیکسن کا کہنا ہے کہ سالڈی منگول نام سوگے دی کی بگڑی ہوئی شکل ہے۔ نیز چودھویں صدی کے ایک دوسرے وقائع نگار عصامی کا بیان ہے کہ سالڈی ترک اور اس کا معاون بلوچ تھے۔ اس بنیاد پر جیکسن کا خیال ہے کہ سالڈی یا سوگے دی کی افواج ناگودیری علاقے کے مہاجرین پر مشتمل تھی۔

## حوالہ جات

### کتابیات

* 
* 
* 
* 

زمرہ:1298ء کے تنازعات
زمرہ:1299ء کے تنازعات
زمرہ:ایشیا میں 1298ء
زمرہ:ایشیا میں 1299ء
زمرہ:بھارت میں تیرہویں صدی
زمرہ:سلطنت دہلی سے وابستہ معرکے
زمرہ:سندھ کی عسکری تاریخ
زمرہ:علاء الدین خلجی
زمرہ:منگول سلطنت میں 1298ء
زمرہ:منگول سلطنت کے حملے
قطب شمالی پر پہلا انسانی قدم

فروری 1909 میں امریکی بحریہ کا انجینئر رابرٹ پیرے جزیرہ ایلس میرے کی بندرگاہ کیپ شیریڈان پر لنگر انداز ہوا۔ اپنے ساتھی میتھیو ہینسن اور کچھ اسکیمیو افراد کے ساتھ 480 میل کا سفر طے کر کے قطب شمالی پہنچا ۔ اس بارے میں اس نے اپنی یاداشتوں میں لکھا ‘ بالآخر قطب ! صدیوں کا راز اور میرا 23 سالہ خواب ، جو آج میرا ہے ۔ ‘ جب وہ اپنی مہم سے واپس آیا تو ایک اور امریکی مہم جو فریڈرک اے کک نے دعوی کیا کہ وہ رابرٹ سے پہلے 21 اپریل 1908 کو قطب شمالی سر کر چکا تھا لیکن وہ اپنے اس دعوے کے حق میں کوئی ٹھوس ثبوت پیش نہ کر سکا۔ رابرٹ کا یہ دعوی کہ وہ قطب شمالی پر پہنچنے والا پہلا شخص تھا اس وقت متنازع ہو گیا جب کچھ لوگوں نے یہ کہا کہ وہ دراصل وہاں سے 121 میل دور تھا اور اسے ہی قطب شمالی سمجھ رہا تھا۔

آج کل قطب شمالی کی سیاحت بذریعہ ہوائی جہاز اور برف توڑ بحری جہاز کے ذریعے معمول کی بات ہے۔ اب تو ایسی
سیاحتی کمپنیاں ہیں جو قطب شمالی کے سفر کرواتی ہیں۔ 2007 میں ایک ولندیزی طائفہ عین قطب شمالی پر گیا ان لوگوں نے وہاں زمین کی رفتار کے ساتھ گھومنے کا مظاہرہ کیا اور گھڑی کی سوئیوں کی طرح آہستگی سے حرکت کرتے رہے جس وقت زمین اپنے مدار پر اس کی مخالف سمت میں متحرک تھی ۔

ترجمہ از لسٹورس ڈاٹ کام
دیوان کوڑا مل

**دیوان کوڑا مل مہاراجا بہادر** (متوفی 1752) اٹھارویں صدی کے پنجاب میں مغلوں کا ایک وفادار افسر تھا۔
## پیدائش اور ابتدائی حیات
چگھ خاندان کے ایک اروڑا دلو رام کا بیٹا تھا۔ دلو رام موجودہ پاکستان کے ضلع جھنگ کے شہر شور کوٹ کے ایک قریبی گاؤں کا رہائشی تھا۔ کوڑا مل کی ابتدائی حیات کے بارے میں بہت کم معلومات دستیاب ہیں۔ عبرت نامہ کے مصنف مفتی علی الدین نے اس کا ذکر کوڑا مل اروڑا قانون گو ملتان کے نام سے کیا ہے۔ ایسا لگتا تو کہ ہے بھی اپنے باپ اور دادا کی رح ملتان کے محکمہ مسلط کا اہلکار عنیزہ قانون گو تھا۔

## ترقی

بعد یوں یہ لاہور آگیا اورسینئر ملٹری جنرل اور درباری کے عہدے پر پہنچا۔

کوڑا مل کے بارے میں سب سے پہلا ذکر اس کے ہم عصر شاہ نواز خان (1699–1757) ماسرال عمرہ میں کیا۔ شاہ نواز خان کے مطابق کوڑا مل نے اس وقت کے لاہور اور ملتان کے گورنر زکریا خان کے حکم پر 1738 میں پناہ بھٹی کے خلاف ایک مہم کی قیادت کی تھی۔ پناہ بھٹی دھاوڑیاں کے ایک گروہ کا سردار تھا۔ راوی کے کناروں سے شمال تک اور مغرب میں حسن ابدال تک کا سارا مغربی پنجاب اس کے رحم و کرم پر تھا۔ اسے مقابلے کے بعد بالآخر گرفتار کر لیا گیا اور بعد ازاں سولی پر لٹکا دیا گیا۔

## ملتان کا دیوان

زکریا خان نے کوڑا مل کو ملتان کا دیوان تعینات کر دیا۔ 1746 کے اوائل میں لاہور کے گورنر یحی خان کے عہد میں جب لاہور کے دیوان لکھپت رائے نے سکھوں سے مقابلے میں مارے گئے اپنے بھائی جسپت رائے کی موت کا بدلہ لینے کے لیے سکھ قوم کو ختم کرنے کی قسم کھائی اور اس سلسلے میں پہلے قدم کے طور پر لاہور کے سکھوں جن میں زیادہ تر گھریلو ملازم اور چھوٹے دکان دار تھے کو گرفتار کر کے قتل کرنے کا حکم دیا تو کوڑا مل نے لاہور کے بااثر ہندووں کو ساتھ لے کر لکھپت رائے سے ان بے گناہ سکھوں کی جان بخشی کی درخواست کی جو بے سود ثابت ہوئی اور ان تمام گرفتار شدہ سکھوں کو 10 مارچ 1746 کو قتل کر دیا گیا۔
لکھپت رائے خود ایک بڑی فوج لے کر سکھوں سے مقابلے کو نکلا جو جنگلوں اور پہاڑوں میں روپوش تھے۔ لکھپت رائے کی سکھوں کے خلاف یہ مہم یکم مئی 1746 میں ختم ہوئی جس میں لگ بھگ سات ہزار سکھ مقتول ہوئے اور تین ہزار کو گرفتار کر لیا گیا جنھیں بعد میں لاہور لے جاکر قتل کر دیا گیا۔ اس حادثے سے دل برداشتہ ہوکر کوڑا مل ملتان چلا گیا جہاں اس وقت یحی خان کو چھوٹا بھائی شاہ نواز خان گورنر تھا۔ نومبر 1746 میں دونوں بھائیوں میں ایک خانگی لڑائی شروع ہو گئی نتیجتا یحی خان کو راہ فرار اختیار کرنا پڑی۔ شاہ نواز خان 21 مارچ 1747 کو لاہور کا گورنر بنا اور اس نے کوڑا مل کو لاہور کا دیوان مقرر کر دیا۔ لیکن 11 جنوری 1748 کو احمد شاہ درانی نے لاہور پر قبضہ کر لیا اور ایک افغان سردار جملہ خان کو اپنا گورنر اور لکھپت رائے کو دیوان لاہور تعینات کر دیا۔ لاہور پر احمد شاہ کے قبضے کی وجہ سے شاہ نواز کو دلی فرار ہونا پڑا۔ مگر 12 مارچ 1748 کو سرہند کے قریب مانو پور کی جنگ میں شکست کھانے کے بعد احمد شاہ کو واپس اپنے ملک جانا پڑا۔ معین الملک جسے سکھوں نے میر منوں کا نام دیا
مغل سرکار کی طرف سے لاہور کا گورنر مقرر ہوا۔ کوڑا مل کو نہ صرف دیوان بحال کیا گیا بلکہ صوبہ ملتان کا ڈپٹی گورنر بھی بنا دیا گیا۔ لکھپت رائے کو گرفتار کر کیا گیا اور اس پر تیس لاکھ جرمانہ کیا گیا جس کا وہ صرف ایک ہی حصہ ادا کر پایا۔ کوڑا مل نے بقیہ رقم ادا کر کے اسے سکھوں کے حوالے کر دیا جنھوں بے اسے ایک کوٹھڑی میں بند کر دیا جہاں وہ چھ ماہ تک بھوک پیاس اور ذلت برداشت کرتا مر گیا۔

## حوالہ جات
* کوڑا ملّ، دیوان، مہاراجا بہادر سروت : سکھ دھرم وشوکوش، پبلیکیشن بیورو، پنجابی یونیورسٹی، پٹیالہ

زمرہ:تاریخ پنجاب (قبل از تقسیم)
زمرہ:پنجابی شخصیات